Portal Discussió:Biologia

message: Suggerències ací:

message: Crec que al directori hi hauria d'anar un altre apartat, "Bioquímica", que podria tenir tres subapartats bàsics: "Biomolècules", "Metabolisme", "Enzimologia". Ja sé que està com a camp interdisciplinari, però el terme "Bioquímica" no conté subapartats com els altres. No sé encara quins són els criteris... Com ho veieu?
--Irene Pelegrí 10:22, 7 set 2006 (UTC)
replies: text: Jo no ho he posat perquè es necessita un altre apartat per a quadrar-ho tot. Si es proposa un altre a banda del de bioquímica, es pot afegir sense cap problema. --Pepetps  (Podem discutir-ho) 20:43, 8 set 2006 (UTC)
replies: text: :He afegit "Bioquímica" i un altre apartat, "Biotecnologia", amb alguns dels camps que crec que haurien d'incloure.--Irene Pelegrí (discussió) 20:06, 23 nov 2007 (CET)
thread_title:  Un altre apartat del directori? 

message: Estic amb el tema de les aranyes i he tingut alguns problemes amb la forma catalana dels noms científics d'algunes famílies. Entre els que apareixen a la Història Natural dels Països Catalans (Enciclopèdia catalana), analitzant denominacions semblants i els comentaris de Llull crec que ho tinc bastant solucionat però com diu Llull: "No em veig capacitat per assessorar sobre la forma catalana dels noms científics, perquè a mi sovint també se'm presenten dubtes. En molts casos està clar, però en molts altres no sé com procedir. Més d'un cop m'he vist temptat d'enviar una carta a l'IEC sol·licitant si em saben dir una obra de referència que tracti el tema o un seguit de normes per poder aplicar aquí en el llibre d'estil. Ara estem tirant per imitació de noms catalanitzats per fonts externes i això fa que no sempre les tingui totes. Llull · M'ha recomanat que parli amb l'Enric però estaria bé dedicar un espai a recollir les orientacions per als que es puguin trobar amb el mateix problema. Criteris que detallaria:
*Articles en singular i en català, i redirecció en plural que es com surten habitualment
* Redirecció del nom llatí
* Normes orientatives: 
** les gemmacions s'han de conservar si existeixen també en català, per això es conservarien les "mm" (ex. Ammoxenidae -> Ammoxènid) i les "l·l" del llatí "ll" (Gallieniellidae -> Gal·lienièl·lid), la "nn" (Corinnidae -> Corínnid), suposo que s'hauria de conservar. 
** Dubtes: la "tt", (diu Llull: "en català no existeix, però és que crec que ni tan sols en llatí"); tinc l'exemple Huttoniidae que crec que ve del nom de persona Hutton i he adaptat com Huttònid. Hi en el cas dels Hahniidae, crec del nom Hahn, ho he adaptat com Hàhnid.
** "ch" es tradueixen per "c"
** "ps", (diu Llull: en català, a diferència del castellà, se sol conservar aquesta lletra del grec.) 
On seria millor de posar, més ben presentades, aquestes orientacions?--Peer 09:51, 21 juny 2007 (CEST)
replies: text: (Afegeixo resposta de l'Enric) Que jo sàpiga d'això se n'hauria d'ocupar la secció de Ciències Biològiques de l'IEC, però no sé si tenen algunes llistes de tàxons confeccionades o no, o algunes normes orientatives publicades. Sóc totalment ignorant en aquest tema. També es pot consultar el TERMCAT, però amb una terminologia tan especialitzada no s'hi acostuma a trobar gran cosa. Pels criteris de transcripció dels noms científics, crec que cal diferenciar quan es tracta d'un nom format per arrels llatines o gregues, o bé basat en un nom propi. Cal conservar les geminacions, efectivament,  i el que diu en Llull és correcte. Però amb algunes precisions: quan es tracta de noms derivats d'un nom propi de persona o d'un topònim, cal conservar al màxim les convencions ortogràfiques originals; així, de Hahn vindrà hàhnid i de Hutton huttònid, i d'un hipotètic Hallstadt vindria un hallstàdtid. Pel que fa a la ch, s'acostuma a simplificar c en arrels llatines i gregues, però cal deixar-la quan deriva de mots propis (d'un tal Chamorro, vindria un chamòrrid –no txamòrrid–, i d'un tal Bachstein vindria un bachstèinid). Enric 13:17, 21 juny 2007 (CEST)
Sobre on posar aquestes guies, un bon lloc seria el Viquiprojecte:Arbre de la vida, que fa molt que està molt abandonat i podria servir per això.--Pere prlpz 16:29, 21 juny 2007 (CEST)
thread_title:  Forma catalana dels noms científics 

message: Aquests són articles de biologia que estan presents en moltes viquipèdies però aquí no:
#Grip porcina (actualment és una redirecció a pandèmia de grip per A(H1N1) de 2009)
#Electrocardiografia
#Litosfera (actualment és una redirecció a escorça terrestre)
#Poll
#Síndrome respiratòria aguda greu
#Contaminació atmosfèrica
#Àntrax
#Abscés
#Limnologia
#Dicotiledònia (actualment és una redirecció a magnoliòpsid)
– Leptictidium (discussió)  15:33, 29 jul 2009 (CEST)
thread_title: Proposta d'articles nous

message: Crec que s'hauria d'afegir el portal mamífers als portals relacionat.--Pere prlpz (disc.) 20:12, 26 maig 2011 (CEST)
thread_title:  Portal mamífers 

message: Caldria pensar a ampliar l'article molsa. Ara mateix l'article és força breu i poc desenvolupat per la importància que té. En africaans és un article de qualitat, ho dic per si algú s'atreveix a traduir-lo XD. --Bestiasonica (disc.) 18:49, 26 set 2012 (CEST)
thread_title:  Molsa 

message: Hola, he obert una discussió a Discussió:Tipus nomenclatural. L'article Tipus biològic és un doble de l'article Tipus nomenclatural. El primer (Tipus biològic), que no té enllaços Wikidata amb d'altres viquipèdies, s'hauria de fusionar a dins del segon (Tipus nomenclatural), que sí que en té. Ho podeu discutir allà o aquí mateix. Kintaro (disc.) 08:21, 1 maig 2020 (CEST)
thread_title:  Problema amb l'article "Tipus biològic"